May Robson

May Robson, oik. Mary Jeanette Robison (19. huhtikuuta 1858 Melbourne, Victoria, Australia – 20. lokakuuta 1942 Beverly Hills, Kalifornia, Yhdysvallat) oli australialais-yhdysvaltalainen Oscar-ehdokkaana ollut teatteri- ja elokuvanäyttelijä sekä näytelmäkirjailija.

Robson oli 1800-luvun lopun ja 1900-luvun alun merkittävä teatterinäyttelijä. Nykyään hänet muistetaan parhaiten hänen hyväsydämisien rouvien rooleistaan 1930-luvun elokuvistaan. Hän näytteli teatterissa ja elokuvissa aina kuolemaansa asti. Hän oli Oscar-ehdokkaana parhaasta naispääosasta komediasta Päivä ylhäisönaisena vuodelta 1933. Robson näytteli melkein 60 vuotta kestäneen näyttelijänuransa aikana yli 60 elokuvassa ja kymmenissä näytelmissä.

Elämä ja ura
Nuoruus ja teatteriura
May Robson syntyi 19. huhtikuuta vuonna 1858 Melbournessa, Australiassa. Hänen oikea nimensä oli Mary Jeanette (myös kirjoitusmuoto Jeannette)IMdb Mini biography  Robison (myös kirjoitusmuoto Robinson).http://www.tcm.com/tcmdb/participant.jsp?spid=163445&apid= Hän kävi kouluja Brysselissä, Pariisissa ja Lontoossa. Hän muutti myöhäisteini-iässä Yhdysvaltoihin ilman aikomusta ruveta näyttelijäksi.

22-vuotiaana vuonna 1880 Robson meni naimisiin ensimmäisen kerran Edward Goren kanssa ja he saivat kolme lasta. Robson jäi leskeksi jo 25-vuotiaana, kun Gore kuoli vuonna 1883, vain kolme vuotta myöhemmin. Elättääkseen itsensä ja lapset Robson työskenteli vaatturina ja koruntekijänä. Vuonna 1884 Robson aloitti näyttelemisen teatterissa. Teatterissa hän näytteli sekä pää- että sivuosia tien päällä ja Broadwaylla. Seuraavien vuosien aikana hänestä tuli hyvin arvostettu ja menestyvä teatterinäyttelijätär, silloin kun elokuvateollisuutta ei ollut vielä ollenkaan. Robson meni toisen kerran naimisiin Augustus Homer Brownin (useimmin pelkästään A. H. Brown, 1860–1922) kanssa vuonna 1889. Avioliitto päättyi vasta 33 vuotta myöhemmin vuonna 1922, kun Brown kuoli 62-vuotiaana ja Robson jäi jo toisen kerran leskeksi. Robson näytteli muiden muassa näytelmissä The Fatal Card (1894–1895), Lord and Lady Algy (1899), The Billionaire (1902–1903), It Happened in Nordland (1904–1905) ja The Three Lights (1911), jonka hän myös kirjoitti. Hänen viimeiseksi näytelmäkseen jäi draama The Two Orphans (1926), jossa hänen roolinsa oli La Frochard.

Elokuvaura
Robson teki elokuvadebyyttinsä vuonna 1916 George D. Bakerin ohjaamassa mykkäkomediassa A Night Out, jonka hän myös käsikirjoitti. Ennen A Night Out -elokuvaa Robson teki cameoroolin seikkailukomediassa How Molly Malone Made Good vuonna 1915. Seuraavan kerran Robson näytteli elokuvissa vasta 1926, kun hän sai Esther Lezinskyn roolin elokuvassa Pals in Paradise. Vuodesta 1926 lähtien Robson alkoi näytellä elokuvissa vakituisesti. Pals in Paradisen jälkeen hän näytteli vielä kahdeksassa mykkäelokuvassa, kuten Cecil B. DeMillen Jeesus-aiheisessa historiallisessa draamassa Kuningasten kuningas (1927) ja komediallisessa rikosdraamassa Intohimojen syleilyssä (1927), joiden jälkeen Robson siirtyi menestyksellisesti äänielokuviin. Hänen ensimmäinen äänielokuvansa oli James Floodin ohjaama draama The She-Wolf vuodelta 1931, jossa hänellä oli pääosana pihi miljonääri ja bisnesnainen Harriet Breen, joka ilmeisesti on avainromaani yhdysvaltalaisesta miljonääritär ja bisnesnaisesta Hetty Greenistä (1834–1916).

May Robson teki läpimurtonsa 1930-luvulla. 1930-luvulla hän näytteli yhteensä 45 elokuvassa, joista moni on noussut klassikoiksi. Robson näytteli yleensä isoäitejä, jotka olivat usein hyväsydämisiä, mutta toisinaan myös kärttyisiä. Robsonin merkittävimpiin roolisuorituksiin kuuluu elokuvissa Rakkaudenyö (1932), Punatukkainen Lilli (1932), Jos minulla olisi miljoona (1932), Päivälliset klo 8 (1933), Suurkaupungin tytär (1933), Alice ihmemaassa (1933), Trocadero (1935), Anna Karenina (1935), Vaimo ja sihteeri (1936), Tapahtuipa Hollywoodissa (1937), Tom Sawyerin seikkailut (1938), Hätä ei lue lakia (1938), Neljän tytön sankari (1938) ja Minusta tuli rikollinen (1939). Hän näytteli Etta-tädin roolin elokuvissa Neljän tytön sankari (1938), Onnen sävel (1939) ja Kaikkien aikojen isä (1941). Robson oli ehdolla Em-tädin rooliin vuoden 1939 klassikkoelokuvaan Ihmemaa Oz, mutta roolin sai Clara Blandick.

Robsonin ehkä merkittävin elokuva on Frank Capran ohjaama komedia Päivä ylhäisönaisena (1933), josta 75-vuotias Robson sai vuonna 1934 ainoan parhaan naispääosan Oscar-ehdokkuutensa Apple Annien roolista, mutta hävisi sen Katharine Hepburnille, joka voitti sen draamasta Viattomuuden kukka. May Robson oli ensimmäinen australialaissyntyinen näyttelijä, joka on ollut ehdokkaana Oscar-palkintoon ja lisäksi hän on kolmanneksi vanhin naisnäyttelijä, joka on saanut kyseisen ehdokkuuden (75 vuoden ja 313 päivän iässä, edellä on vain ensimmäisellä sijalla oleva Jessica Tandy, joka sai ehdokkuuden vuonna 1990 80 vuoden ja 252 päivän iässä ja kaiken lisäksi voitti sen (80 vuoden ja 292 päivän iässä) ja toisella sijalla oleva Edith Evans, joka sai ehdokkuuden vuonna 1968 80 vuoden ja 11 päivän iässä, eli Robson piti ennätystä 35 vuotta vanhimpana näyttelijänä, joka on saanut parhaan naispääosan Oscar-ehdokkuuden).

Robsonin vastanäyttelijöitä olivat 1930-luvulla muiden muassa Joan Crawford (kahdessa elokuvassa), Jean Harlow (neljässä elokuvassa), Clark Gable (neljässä elokuvassa), Gary Cooper (kahdessa elokuvassa), Greta Garbo, Katharine Hepburn ja Cary Grant (kahdessa elokuvassa) sekä ohjaajiin lukeutuivat esimerkiksi Clarence Brown (kolme elokuvaa), Frank Capra, George Cukor (kaksi elokuvaa), Victor Fleming (kaksi elokuvaa), Howard Hawks ja Michael Curtiz (neljä elokuvaa).

1940-luvulla kaksi vuotta ennen kuolemaansa Robson kerkesi näytellä yhteensä seitsemässä elokuvassa. Vuonna 1940 Robson näytteli 82-vuotiaana viimeisen pääosansa Minerva Hildegarde Hattonina westernkomediassa Granny Get Your Gun. Muita hänen merkittäviä esiintymisiä oli elokuvissa Rakastaa – ei rakasta (1940), Sulhasia jonossa (1941) ja hänen viimeisessä elokuvassaan Notre Damen varjossa vuodelta 1942.

Robson näytteli 58 vuotta kestäneen uransa aikana yhteensä 63 elokuvassa ja kymmenissä näytelmissä. May Robson painoi käden- ja jalanjälkensä ja kirjoitti nimikirjoituksensa märkään betonilaattaan Grauman's Chinese Theatren edustalle 22. huhtikuuta vuonna 1937.

Kuolema
May Robson kuoli 84-vuotiaana luonnollisiin syihin 20. lokakuuta vuonna 1942 Beverly Hillsissä, Kaliforniassa. Hänet on haudattu New York Cityn Queensin Flushingin kaupunginosassa sijaitsevalle Flushingin hautausmaalle, New Yorkin osavaltioon toisen aviopuolisonsa, A. H. Brownin vierelle, joka kuoli 20 vuotta ennen Robsonia. May Robson -nimen sijaan hautakiveen laitettiin hänen oikea nimensä Mary Jeanette Brown. Kuolemansa aikaan hänellä oli neuropaattista kipua ja Find a Grave -muistosivuston mukaan se oli myös Robsonin kuolinsyy.

Filmografia
Elokuvat Vuosi Suomenkielinen nimi Alkuperäinen nimi Rooli1915  How Molly Malone Made Good  cameorooli1916  A Night Out  Isoäiti1926  Pals in Paradise  Esther Lezinsky1927  Rubber Tires  Rouva Stack Kuningasten kuningas  The King of Kings  Gestasin äiti The Rejuvenation of Aunt Mary  Täti Mary Watkins The Angel of Broadway  Iso-Bertha A Harp in Hock  Rouva Banks Naiskapina  Turkish Delight  Tsakran Intohimojen syleilyssä  Chicago  Rouva Morton1928  Tonavan prinsessa  The Blue Danube  –1931  The She-Wolf  Harriet Breen1932  Rakkaudenyö  Letty Lynton  Rouva Lynton, Lettyn äiti Punatukkainen Lilli  Red-Headed Woman  Jane-täti Little Orphan Annie  Rouva Stewart Jos minulla olisi miljoona  If I Had a Million  Rouva Mary Walker Strange Interlude  Rouva Evans1933  Miksi sota?  Men Must Fight  Maman Seward Valkoinen sisar  The White Sister  Äiti Superior Vailla valtaa ja valtikkaa  Reunion in Vienna  Frau Lucher Päivälliset klo 8  Dinner at Eight  Rouva Wendel One Man's Journey  Sarah Kun valoreklaamit sammuvat  Broadway to Hollywood  Veteraaninäyttelijätär Beauty for Sale  Rouva Merrick Päivä ylhäisönaisena  Lady for a Day  Apple Annie The Solitaire Man  Rouva Vail Suurkaupungin tytär  Dancing Lady  Dolly Todhunter Alice ihmemaassa  Alice in Wonderland  Herttarouva1934  You Can't Buy Everything  Hannah Bell Straight Is the Way  Rouva Horowitz Lady by Choice  Patricia "Patsy" Patterson Mills of the Gods  Mary Hastings1935  Grand Old Girl  Laura Bayles Hänen lemmentarinansa  Vanessa: Her Love Story  Madame Judith Paris Strangers All  Anna Carter Trocadero  Reckless  Rouva "Granny" Leslie Age of Indiscretion  Emma Shaw Anna Karenina  Anna Karenina  Kreivitär Vronsky Baxterin tantin miljoonat  Three Kids and a Queen  Mary Jane "Queenie" Baxter1936  Vaimo ja sihteeri  Wife vs. Secretary  Mimi Stanhope Pikku merirosvo  The Captain's Kid  Marcia Prentiss Rainbow on the River  Rouva Harriet Ainsworth1937  Woman in Distress  Phoebe Tuttle Tapahtuipa Hollywoodissa  A Star Is Born  Isoäiti Lettie Herrasmies seikkailee  The Perfect Specimen  Leona Wicks1938  Tom Sawyerin seikkailut  The Adventures of Tom Sawyer  Polly-täti Hätä ei lue lakia  Bringing Up Baby  Elizabeth Random Texas liekeissä  The Texans  Granna Neljän tytön sankari  Four Daughters  Etta-täti1939  Minusta tuli rikollinen  They Made Me a Criminal  Isoäiti Rafferty Rakkaani, antaudun  Yes, My Darling Daughter  Mummo Whitman The Kid from Kokomo  Margaret "Maggie"/"Ma" Manell Anastaja  Daughters Courageous  Penny Edith Cavell  Nurse Edith Cavell  Madame Rappard That's Right – You're Wrong  Isoäiti Onnen sävel  Four Wives  Etta-täti1940  Granny Get Your Gun  Granny Get Your Gun  Minerva Hildegarde Hatton Rakastaa – ei rakasta  Irene  Isoäiti O'Dare Texasin urhot  The Texas Rangers Ride Again  Cecilia Dangerfield1941  Kaikkien aikojen isä  Four Mothers  Etta-täti Sulhasia jonossa  Million Dollar Baby  Cornelia Wheelwright / Neiti White Playmates  Isoäiti Kyser1942  Notre Damen varjossa  Joan of Paris  Mademoiselle RosayLyhytelokuvat Vuosi Suomenkielinen nimi Alkuperäinen nimi Rooli1932  The Engineer's Daughter  –1934  The Hollywood Gad-About  Omana itsenään1941  Hedda Hopper's Hollywood No. 1  Omana itsenään

Teatteri
Broadway-näytelmät Vuosi Suomenkielinen nimi Alkuperäinen nimi Rooli1888  Partners  Alice Bellair1893  The Younger Son 1894–1895  The Fatal Card 1895  The Importance of Being Earnest  Neiti Prism The Luck of Roaring Camp  Baby1897  Never Again 1899  Lord and Lady Algy  Make Way for the Ladies 1900  Self and Lady 1900–1901  Lady Huntworth's Experiment 1901  Are You a Mason? 1901–1902  The Messenger Boy  Rouva Bang1902–1903  The Billionaire  Rouva Peppercorn1903–1904  Dorothy Vernon of Haddon Hall 1904–1905  It Happened in Nordland  Prinsessa Aline1905  Cousin Billy 1906  The Mountain Climber 1907  The Rejuvenation of Aunt Mary 1911  The Three Lights 1926  The Two Orphans  La Frochard
Näytelmäkirjoitukset Vuosi Suomenkielinen nimi Alkuperäinen nimi1911  The Three Lights1916  A Night Out

 Lähteet 

Aiheesta muualla

May Robson NNDB:ssä 
May Robson Internet Broadway Databasessa 
May Robson Cyranoksessa 
May Robsonin muistosivu Find A Gravessa 

Luokka:Australialaiset näyttelijät
Luokka:Yhdysvaltalaiset näyttelijät
Luokka:Yhdysvaltalaiset mykkäelokuvien näyttelijät
Luokka:Yhdysvaltalaiset elokuvanäyttelijät
Luokka:Yhdysvaltalaiset teatterinäyttelijät
Luokka:Vuonna 1858 syntyneet
Luokka:Vuonna 1942 kuolleet